
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 
  FOCŞANI
H O T Ă R Â R E
Privind aprobarea Regulamentului de organizare şi funcţionare a teraselor sezoniere amplasate pe domeniul public/privat al municipiului Focşani

         Consiliul local al municipiul Focşani, judeţul Vrancea, întrunit în şedinţa ordinară:
- analizând proiectul de hotărâre iniţiat de Fodoreanu Doina, consilier local al municipiului Focşani, prin care se propune aprobarea Regulamentului de organizare şi funcţionare a teraselor sezoniere amplasate pe domeniul public/privat al municipiul Focşani şi raportul comun întocmit de Serviciul autorizare agenţi economici şi liberă iniţiativă, Serviciul juridic contencios, administrarea domeniului public şi privat, publicitate şi Serviciul  urbanism înregistrat la nr.24271/15.06.2006 ;
        - având în vedere avizele favorabile ale Comisiei pentru buget, finanţe, investiţii, liberă initiativă, economie şi servicii publice  şi Comisiei pentru amenajarea  teritoriului şi urbanism;

       -  tinand cont de minuta nr. 45106/18.10.2006;
- în conformitate cu prevederile Legii nr. 52/2003 privind transparenţa decizională în administraţia publică;

-  în baza dispoziţiilor art. 38, alin.(1), alin. (2) lit. “c” şi in temeiul art. 46, alin. (21), din Legea nr. 215/2001 a administraţiei publice, cu modificările şi completările ulterioare.

H O T Ă R Ă Ş T E :

       Art.1 Se aprobă Regulamentul de organizare şi funcţionare a teraselor sezoniere amplasate pe domeniul public/privat al municipiului Focşani conform anexei care face parte integrantă din prezenta hotărâre.                    

         Art.2 Se împuterniceşte Primarul municipiului Focşani pentru semnarea, cu locatarul, a convenţiei pentru ocuparea domeniului/public in vederea amplasării de terase sezoniere, în numele Consiliului Local.
Art.3  Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului municipiului Focşani, conform legii, care va asigura executarea acesteia prin Serviciului juridic, contencios, administrarea domeniului public şi privat, publicitate, Serviciul urbanism, Serviciul autorizare agenţi economici, liberă iniţiativă şi Direcţia economică.
    PREŞEDINTE DE ŞEDINŢĂ,                                                         

                 Cezar Mihailescu                                                                                                         
                                                                               Contrasemnează,                                  

              SECRETARUL MUNICIPIULUI
FOCŞANI

                                                                        Eduard Marian Corhană
Municipiul Focşani,  28.11.2006
Nr. 317
                           ROMANIA                                                                 Anexa la Hotararea nr.

                  JUDETUL VRANCEA                                                    317  /  28 noiembrie 2006

                MUNICIPIUL FOCŞANI

                    CONSILIUL LOCAL
Regulamentul de organizare şi funcţionare a teraselor sezoniere 

amplasate pe domeniul public/privat al municipiul Focşani

Cap. I  Dispoziţii generale

Art.1 În înţelesul prezentului Regulament, următorii termeni se definesc astfel:

a)  terasă: suprafeţe de teren aparţinând domeniului public/privat, situate în faţa unei cafenele, a unui restaurant, local public, unde sunt aşezate sau instalate mese pentru consumatori. 

b)  consumator: orice persoana fizică, care cumpără, dobândeşte, utilizează ori consumă produse sau servicii oferite de comercianţi în zonele publice;

c) comerciant: persoană juridică, persoană fizică ori asociaţie familială, autorizaţi în condiţiile legii, care desfăşoară activităţi comerciale;

d) serviciul de alimentaţie publică: activitatea de pregătire, preparare, prezentare şi servire a produselor şi băuturilor pentru consumatori;

e) comerţ în zone publice: activitatea comercială în locaţii fixe sau mobile cu caracter permanent sau sezonier (ocazional);

f) zone publice: drumuri publice, străzi, pasaje publice, pieţe (altele decât cele agroalimentare), orice zonă destinată folosinţei publice, cu excepţia celor administrate special.

Art.2  Regulile generale, aplicabile funcţionării teraselor sezoniere pe raza municipiului Focşani sunt următoarele:
a. activitatea de alimentaţie publică, desfăşurată prin amenajarea teraselor sezoniere în zone publice, se efectuează de persoane juridice şi asociaţii familiale autorizate;
b. ocuparea amplasamentelor cu terase sezoniere se face în condiţiile prezentului Regulament; 
c. activitatea de alimentaţie publică în terasele amenajate pe domeniu public/privat, se poate desfăşura strict în perimetrul şi pe amplasamentul delimitat, fără posibilitatea de extindere în zonele învecinate; 

d. la locul desfăşurării activităţii de alimentaţie publică este obligatorie păstrarea curăţeniei, atât în zona publică ocupată, cât şi în perimetrul ei, amplasându-se recipienţi speciali pentru deşeuri;

e. este interzisă depozitarea deşeurilor şi ambalajelor de orice fel, a navetelor cu băuturi răcoritoare, bere sau altele în zona publică ocupată sau în perimetrul ei;
f. se interzice amplasarea pe carosabil a oricărui fel de obiecte (cutii, cărucioare, scaune, etc.) în scopul “rezervării” unuia sau mai multor locuri de parcare;
g. este interzisă orice lucrare improvizată cu folii, cartoane, prelate, etc. pentru protecţie împotriva precipitaţiilor sau soarelui;
h. este obligatoriu pentru comercianţii care desfăşoară activitatea comercială în terasele sezoniere amenajate să păstreze aspectul îngrijit al acestora, intervenind cu reparaţiile, recondiţionările, lucrările care se impun ori de câte ori este cazul;
i. comercianţii sunt obligaţi să respecte normele igienico-sanitare privind păstrarea, depozitarea şi desfacerea produselor în condiţiile prevăzute de actele normative în vigoare;

j. activitatea comercială care se desfăşoară în zone pietonale se autorizează sub condiţia imperativă de a nu stânjeni circulaţia pietonilor;
k. amenajarea constructivă a teraselor sezoniere va fi efectuată numai în baza autorizaţiei de construire eliberată de Primăria municipiului Focşani, in conformitate cu prevederile Legii nr. 50/1991, privind autorizarea lucrarilor de constructii, cu completarile si modificarile ulterioare;

l. comercianţii care desfăşoară activităţi comerciale în zone publice sunt obligaţi să întrerupă, să suspende sau să restrângă activitatea în cazul efectuării unor lucrări edilitare;
m. comercianţii sunt obligaţi să respecte orarul de funcţionare, conform prevederilor legale în vigoare.

Cap. II  Criterii şi condiţii necesare funcţionării teraselor sezoniere

Art. 3 Funcţionarea teraselor sezoniere se autorizează la solicitarea comerciantului interesat, deţinător al unui spaţiu de alimentaţie publică (restaurant, bar, cofetărie, etc.), pe baza unui proiect detaliat, care evidenţiază soluţia propusă sub toate aspectele şi cu respectarea următoarelor condiţii:
 
a)   mesele şi scaunele se aşează direct pe sol sau pe podiumuri, cu înălţimea de maxim 15 cm (fără a fi încastrate în trotuar), cu integrarea lor în ansamblul urban;

b)  amplasamentul trebuie să fie în imediata apropiere, de regulă alipit de unitatea de alimentaţie publică. Nu se autorizează terase la o distanţă mai mică de 5 m de intersecţii sau treceri de pietoni;

c)  suprafaţa ocupată de terasă se stabileşte în aşa fel încât să se rezerve pentru circulaţia pietonală un culoar minim de 1 m.  Nu se autorizează terasele pe trotuare mai înguste de 2 m;

d) terasele nu vor fi poziţionate pe locurile de staţionare din ampriza drumului, deoarece afectează zona de siguranţă a acestuia şi nici lângă bordura trotuarului;

e) zona publică destinată funcţionării teraselor sezoniere se delimitează cu elemente decorative, plante ornamentale, panouri din materiale transparente, etc, având înălţimea maximă de 80 cm;
f) la delimitarea amplasamentelor teraselor sezoniere se vor utiliza panouri din materiale moderne, care vor fi stabilite prin proiect de catre arhitect, functie de zona in care va fi amplasata terasa;

g) difuzarea muzicii pe terasele sezoniere se va face potrivit prevederilor legale, fără a tulbura liniştea publică;

h) amplasarea teraselor sezoniere pe domeniul public/privat se aprobă de către Comisia Tehnică de Amenajare a Teritoriului şi Urbanism;
i) pentru ocuparea domeniul public/privat cu terase sezoniere, comercianţii datorează o taxă lei/mp/zi, aprobată anual de Consiliul Local, în condiţiile legii. Plata taxei se va efectua, în baza unei convenţii-cadru anexă la prezentul Regulament, anticipat ocupării domeniului public/privat, până cel târziu 25 ale lunii curente, pentru luna următoare, calculată pentru întreaga suprafaţă ocupată.

j) nu se aprobă funcţionarea teraselor sezoniere în zonele în care amplasamentele nu permit încadrarea în condiţiile stabilite prin prezentul Regulament;

k) sezonul de funcţionare a teraselor se încadrează în intervalul de timp 01.05 – 30.10 a fiecărui an.

l) amplasamentul nu trebuie să afecteze posibilitatea de acces şi intervenţie a mijloacelor de stingere a incendiilor;

m) detinatorii de terase carora li se anuleaza autorizatia de functionare, sau care renunta la desfasurarea activitatii comerciale in terase sezoniere, se vor obliga prin conventie sa readuca terenul la starea initiala.


CAP. III Metodologia de aprobare, functionare si autorizare a teraselor sezoniere

Art.4 Utilizarea domeniului public/privat in vederea infiintarii si functionarii teraselor sezoniere se face pe baza de conventie eliberata de Serviciul juridic, contencios, administrarea domeniului public si privat, publicitate din cadrul Primariei Municipiului Focsani, dupa aprobarea acesteia de catre Comisia Tehnică de Amenajare a Teritoriului şi Urbanism, conform anexei care face parte integrantă din prezentul Regulament. 

Art.5 Functionarea teraselor sezoniere se face numai in baza autorizaţiei de funcţionare eliberată de Serviciul autorizare agenti economici, libera initiativa din cadrul Primariei Municipiului Focşani.

Art.6 (1) În vederea aprobarii, infiintarii si functionarii teraselor sezoniere, comerciantii vor depune la sediul Primariei Municipiului Focsani pana in ultima zi lucratoare a lunii ianuarie a fiecarui an, documentele:

· cerere prin care se solicita aprobarea amenajarii unei terase cu specificarea datelor de identificare a comerciantului (denumirea comerciantului, adresa sediului, cod fiscal);

· actele de constituire ca agent economic (certificatul de inregistrare, statutul, hotararea judecatoreasca);

· anexa la certificatul de inregistrare cu avizele organelor abilitate sau certificatul constatator pentru  punctul de lucru; 

· tabel nominal cu acordul locatarilor in cazul in care punctul de comercializare solicitat este in vecinatatea spatiilor de locuit;

· cerere de solicitare a eliberarii certificatului de urbanism pentru amenajarea terasei specificand daca face sau nu amenajari constructive, la care se anexează planul de situatie din care sa rezulte suprafata necesara pentru amplasarea terasei;

· plansa cu incadrarea in zona.

           (2) In conditiile depunerii de cereri pe parcursul anului, dupa data precizata la alin (1), cererile vor fi aprobate in termen de 30 zile de la depunere, calculul taxei fiind efectuat in functie de perioada rămasă până la 31.10 a anului în curs, după obţinerea aprobării Comisiei Tehnice de Amenajare a Teritoriului şi Urbanism; 

Art.7     (1) Serviciul autorizare agenţi economici şi liberă iniţiativă va proceda la:

· verificarea documentatiei depuse,

· inaintarea documentatiei verificate către Serviciul urbanism, care va face demersurile necesare in vederea obtinerii acordului Directiei de Dezvoltare Servicii Publice Focsani privind amplasarea terasei pentru spatiul solicitat, avizului Comisiei Tehnice de Amenajarea Teritoriului şi Urbanism şi avizului Consiliului Local al municipiului Focsani, care va emite certificatul de urbanism;

-   înaintează documentaţia depusă însoţită de certificatul de urbanism către Serviciul juridic, contencios, administrarea domeniului public şi privat, publicitate, în vederea întocmirii convenţiei de utilizare a domeniului public/privat pentru perioada de funcţionare a terasei (de maxim 6 luni);

· Serviciul juridic, contencios, administrarea domeniului public şi privat, publicitate, va înainta documentaţia primită împreună cu certificatul de urbanism şi convenţia de ocupare a domeniului public/privat către Serviciul autorizare agenţi economici şi liberă iniţiativă şi Serviciul urbanism în vederea eliberării autorizaţiei de funcţionare, respectiv a autorizaţiei de construire pe perioadă determinată de maxim 6 luni;

· Pe baza autorizaţiei de funcţionare, a autorizaţiei de construire şi a convenţiei de ocupare a domeniului public/privat, Serviciul urbanism va proceda la predarea-primirea terenului pentru amplasarea terasei sezoniere

            (2) Serviciul autorizare agenti economici, libera initiativa va elibera autorizatii lunare, in conditiile achitarii taxei de ocupare a domeniului public stipulat in conventie, anticipat, pana pe data de 25 ale lunii curente pentru luna urmatoare. În condiţiile achitării anticipate a taxei pe mai multe luni, autorizaţia de funcţionare va fi eliberată pe o perioadă egală cu lunile pentru care a fost achitată taxa.

            (3) Taxa pentru ocuparea domeniului public si privat pentru amenajarea de terase sezoniere se face venit la bugetul local si va fi achitata anticipat, lunar pentru intreaga suprafata ocupata de terasa. Pentru prima luna taxa va fi achitata inainte de semnarea convenţei.

            (4)  Se va percepe taxa pentru ocuparea domeniului public/privat cu terase in perioada de extrasezon (01 nov. – 01 mai) de 25 % din valoarea taxei de ocupare a domeniului public/privat aferente perioadei de sezon, aprobata de Consiliul Local Focsani anual, pana la organizarea licitatiei publice. 

Art. 8 (1) Neplata lunara a taxei de ocupare a domeniului public/privat conduce la rezilierea conventiei, concomitent cu  suspendarea autorizatiei de construire.

            (2) Dupa expirarea duratei de valabilitate a conventiei privind ocuparea domeniului public/privat al municipiului, precum si in situatia prevazuta la alin (1), agentul economic are obligatia ca, in termen de 5 zile de la notificare, sa elibereze terenul prin aducerea amplasamentului folosit pentru functionarea terasei sezoniere la conditiile initiale, pe propria cheltuiala.

Cap. IV  Sancţiuni şi contravenţii

Art. 9 Constituie contravenţii, dacă nu au fost săvârşite în astfel de condiţii încât, potrivit legii penale, să constituie infracţiuni, şi se sancţionează după cum urmează:
a) Depăşirea suprafeţei amplasamentului terasei de către agentul economic pentru care s-a emis convenţia, se sanctionează cu amendă de la 100 RON la 500 RON şi cu plata taxelor pentru suprafaţa depăşită care se vor calcula de la data emiterii convenţiei şi până la intrarea în legalitate. 

b) Depăşirea de catre agentul economic a perioadei de valabilitate a conventiei se sanctioneaza cu amenda de la 100 ron la 500 ron si privarea dreptului de a mai functiona cu terase sezoniere in municipiul Focsani, precum si cu obligatia de eliberare a terenului si amenajarea acestuia pe cheltuiala sa.

c) Ocuparea domeniului public/privat fara detinerea conventiei se sanctioneaza cu amenda de la 200 RON la 1000 RON şi plata taxei de ocupare a domeniului public de la data incehierii procesului verbal de constatare a contravenţiei şi până la eliberarea terenului, cu obligatia eliberarii terenului si amenajarii acestuia pe cheltuiala sa. 

d) Neaducerea amplasamentului folosit pentru funcţionarea terasei sezoniere de către agentul economic a carei autorizatie de functionare a fost anulata sau care a renuntat la desfasurarea activitatii comerciale in terase sezoniere, se sancţionează cu amendă de la 1000 RON la 2000 RON şi plata cheltuielilor efectuate de Primăria Municipiului Focşani, aferente eliberării terenului.
Contravenţiilor prevăzute mai sus li se aplică în mod corespunzător dispoziţiile Ordonanţei Guvernului nr. 2/2001 privind regimul juridic al contravenţiilor. Contravenţiile se constată şi se sancţionează de către Primarul municipiului Focşani, prin împuterniciţii acestuia, conform prevederilor legale în vigoare.

    PREŞEDINTE DE ŞEDINŢĂ,                       

             CEZAR MIHAILESCU                                                                                                             

       Contrasemnează,                                  

              SECRETARUL MUNICIPIULUI
FOCŞANI                                                                                                                                               

                                                                      Eduard Marian Corhană

                        ROMÂNIA

                 JUDEŢUL VRANCEA

             MUNICIPIUL FOCŞANI                                      Anexa  la Regulament __________

             CONSILIUL LOCAL                                                                                     

CONVENŢIE

     Încheiata  astăzi, _______________2006   

              Având în vedere Regulamentul privind organizarea şi funcţionarea teraselor sezoniere pe raza municipiului Focşani, am procedat la încheierea prezentei convenţii:

I.  ÎNTRE:

 CONSILIUL LOCAL AL MUNICIPIULUI FOCŞANI, cu sediul în str. Dimitrie Cantemir nr.1 bis, reprezentat de Primar, în calitate de locator

şi ___________________________, cu sediul în___________, reprezentată prin ______________________________ administrator, având CUI_____________________, cont nr.______________________, deschis la_____________, în calitate de locatar, 

II. OBIECTUL  CONVENŢIEI :

           Art. 1.  Obiectul convenţiei îl constituie ocuparea terenului în suprafaţa de ___________ mp, teren situat în Focşani, str._____________, aparţinând domeniului privat/public al municipiului Focşani, pentru amplasarea unei terase sezoniere.

III. DURATA  CONVENŢIEI :

Art. 2.  Prezenta convenţie se încheie pe o durată de __________ zile de la data de _______________ la data _____________.

IV. CUANTUMUL TAXEI:

Art. 3. Taxa de utilizare a domeniului public/privat in vederea amplasarii  terasei sezoniere este de _______lei/mp/zi, pentru perioada in care isi desfasoara activitatea comerciala in terasa si pentru care are autorizatie de functionare. Pentru lunile in care comerciantul nu desfasoara activitate comerciala taxa se reduce cu 50% ;

             V. MODALITATEA DE PLATĂ:

               Art. 4. Taxa pentru ocuparea domeniului public si privat mentionata la cap…. Art…. va fi achitata anticipat, lunar, pana pe data de 25 ale lunii curente pentru luna urmatoare, pentru intreaga suprafata ocupata de terasa, prin caseria propie a primariei municipiului Focsani sau prin virament in contul …………………………..deschis la trezoreria municipiului Focsani. 

Pentru prima luna taxa va fi achitata inainte de semnarea conventiei..

                  VI. DREPTURILE ŞI OBLIGAŢIILE PĂRŢILOR :

         Art. 5 Consiliul Local al municipiului Focsani in calitate de locator are urmatoarele obligatii:

· sa predea pe baza de proces verbal terenul prevazut la cap…… art…………liber de orice sarcina 

· sa elibereze lunar autorizatia de functionare conform prevederilor legale in vigoare

· sa respecte clauzele contractuale

Consiliul Local al municipiului Focsani in calitate de locator are urmatoarele drepturi:

· efectuarea de controale periodice privind indeplinirea clauzelor contractuale si a regulamentului de ………………………..

· aplicare de sanctioni conform actelor normative in vigoare

· privarea dreptului de a mai functiona cu terase sezoniere in municipiul Focsani, in confditiile depasirii de catre agentul economic a perioadei de valabilitate a conventiei  

______________________ in calitate de locatar are urmatoarele obligatii:

· sa plateasca taxele de utilizare domeniu public lunar, anticipat la termenele prevazute la cp….. Art……….

· Sa respecte amplasamentul predat conform procesului verbal

· Sa asigure pasnica si linistita folosinta a terenului pe perioada derularii prezentei conventii

· sa elibereze terenul prin aducerea amplasamentul folosit pentru terasa la conditiile initiale, pe cheltuiala proprie, dupa expirarea duratei de valabilitate a conventiei, precum si in conditiile  incetarii prin vointa partilor a conventiei 

· sa respecte clauzele contractuale

______________________ in calitate de locatar are urmatoarele drepturi:

· de a solicita incetarea perioadei de functionare a terasei pe parcursul derularii conventiei

· sa plateasca anticipat taxa utilizare domeniu public pe o perioada mai mare de o luna

                   VII. CONTROLUL :

                   Art. 6. Controlul asupra modului în care se respectă prevederile prezentului convenţii se efectuează de împuterniciţii Primăriei municipiului Focşani.

                  VIII. INCETAREA CONVENŢIE:


     Art. 7 Conveţia poate  înceta din următoarele cauze:

·  acordul de voinţă al părţilor ;

-   schimbarea destinaţiei terenului, decât cea pentru care s-a încheiat prezenta convenţie;

                   -     expirarea termenului sau la data încheierii contractului de închiriere;

                  -      neplata anticipata a taxei de utilizare a domeniului public

                  IX.   LITIGII :

                 Art. 8. Litigiile, de orice fel, ce vor decurge din exercitarea prezentei convenţii, dacă nu vor fi soluţionate pe cale amiabilă, vor fi rezolvate prin instanţa de judecată .

                Art. 9. Pe toată durata închirierii,cele doua părţi se vor supune legislatiei, în vigoare,  în România. 

                 X.   FORŢA  MAJORĂ :

               Art. 10. În caz de forţă majoră, părţile sunt exonerate de orice răspundere. Dacă partea care invocă forţa majoră nu argumentează în scris, către cealaltă parte, condiţia de forţă majoră, în maximum 5 (cinci) zile, din momentul aplicării ei, partea este direct răspunzătoare pentru toate consecinţele, ce decurg din aceasta. Părţile au obligaţia de a face tot posibilul pentru a găsi o nouă soluţie de ieşire din cauză.

              Art. 11.  Dacă în termen de 30 zile de la declararea forţei  majore nu s-a găsit nici o soluţie, partea care a invocat forţa majoră va notifica, în scris, rezilierea contractului, celelaltei părţi. 

             De asemeni, fiecare parte are obligaţia de a face cunoscut, în scris, încetarea condiţiei de forţa majoră .


   XI.    DISPOZIŢII   FINALE :

             Art. 12. Prezenta convenţie, s-a încheiat în 3 (trei) exemplare, din care una se înmânează persoanei juridice.

PĂRŢILE

        Primăria Municipiului Focşani                                                    SC____________________    

    PREŞEDINTE DE ŞEDINŢĂ,                       

                   Cezar Mihăilescu                                                                                                             

       Contrasemnează,                                  

              SECRETARUL MUNICIPIULUI

FOCŞANI                                                                                                                                            

                                                                      Eduard Marian Corhană                                  

